
"Trabanton szállni élvezet..." - Az NDK-s autólegenda története

A tudományos és művészeti diákkör a kötelező tananyaggal kapcsolatos ismeretek elmélyítését, a képzési követelményeket, a tantervi tananyagot meghaladó ismeretek megszerzését, a hallgatói kutatómunkát, illetve a művészeti alkotó tevékenységet elősegítő, ennek nyilvánosságot is biztosító önképzőköri forma. A tudományos és művészeti diákköri tevékenység az alsóbb években kezdődő, folyamatos tutoriális (mentor) jellegű hallgató-tanár műhelymunka, szakmai kapcsolat, a minőségi értelmiségi képzés fontos területe, a tehetséggondozás legfontosabb, legjelentősebb formája a hazai felsőoktatásban. A diáktudományos munka a tudományos pályára való felkészítés, felkészülés legmagasabb szintje a Doktori Iskolát megelőző képzési szakaszban, s mint ilyen, a doktori képzés (PhD illetve DLA képzés) egyik legjobb előiskolája.
A TDK keretei között folytatott tudományos tevékenység kitartó, következetes munkán, folyamatos tanuláson és igazi megmérettetésen alapul. Megtanít érvelni, vitatkozni, mások igazát megismerni, elfogadni, néha még a felnőtt tudós nemzedéknek is példát mutatva örülni más sikereinek, elért eredményeinek. A szakmai, tudományos sikerek elérése mellett, vagy inkább mindezek előtt igényességre, a gondolkodás meg nem alkuvó becsületességére, a kutatói életforma nagyszerűségére, a felfedezés örömére, az új melletti kiállásra, de együttműködésre és toleranciára is nevel. A TDK munka vállalása személyes döntés, amely a tudományos munka iránti alázattal, szorgos, kitartó munkával jár. A kölcsönös együttműködésen alapuló műhelymunka, tanárnak, diáknak egyformán nagy lehetőség, olyan szellemi fellendülést eredményez, amely kedvező hatással van az egyetemi, de tovább tekintve hazánk tudományos életének egészére is.



